
PËR FILLIM PROCEDURE PËR RINOVIMIN E LICENCËS “PËR AKTIVITETIN E FURNIZIMIT PUBLIK ME PAKICË TË ENERGJISË ELEKTRIKE”, ME NR. 68 SERIA P08FPP, TË MIRATUAR ME VENDIMET E BORDIT TË KOMISIONERËVE NR. 9, DATË 25.1.2008 DHE NR. 58, DATË 3.6.2008

Në mbështetje të nenit 9 dhe 13 të ligjit nr. 9072, datë 22.5.2003 “Për sektorin e energjisë elektrike”, të ndryshuar, nenit 10 pikës 3 dhe nenit 16 pikat 1 dhe 3 të rregullores “Për procedurat e licencimit, modifikimit, transferimit të plotë/të pjesshëm dhe rinovimit të licencave”, të miratuar me vendimin e Bordit të Komisionerëve nr. 108, datë 9.9.2008, pikave 1.6 dhe 1.8 të licencës “Për aktivitetin e furnizimit publik me pakicë të energjisë elektrike”, dhe nenit 18 pika 1 germa “a” të “Rregullave të praktikës dhe procedurave të ERE-s”, miratuar me vendimin nr. 44, datë 24.7.2007, Bordi i Komisionerëve të Entit Rregullator të Energjisë (ERE), në mbledhjen e tij të datës 22.8.2012, pasi shqyrtoi kërkesën e shoqërisë “CEZ Shpërndarje” sh.a. “Për rinovimin e licencës në aktivitetin e furnizimit publik me pakicë të energjisë elektrike”,
konstatoi se: 
Aplikimi i shoqërisë “CEZ Shpërndarje” sh.a. plotëson kërkesat e parashikuara nga ERE-ja në rregulloren “Për procedurat e licencimit, modifikimit, transferimit të plotë/të pjesshëm dhe rinovimit të licencave”,
- Neni 9 pika 1:
Formati i aplikimit është plotësuar në mënyrë korrekte.
Neni 9 pika 2:
Dokumentacioni juridik, administrativ dhe pronësor është plotësuar tërësisht.
- Neni 9 pika 3:
Dokumentacioni financiar dhe fiskal është plotësuar tërësisht.
- Neni 9 pika 4: 
Dokumentacioni teknik për aktivitetin e furnizimit me pakicë të energjisë elektrike për klientët tarifore është plotësuar tërësisht.
Për gjithë sa më sipër, Bordi i Komisionerëve të ERE-s

Vendosi:

1. Të fillojnë procedurat për rinovimin e licencës së shoqërisë “CEZ Shpërndarje” sh.a. me nr. 68 seria P08FPP “Për aktivitetin e furnizimit publik me pakicë të energjisë elektrike”, të miratuar me vendimet e Bordit të Komisionerëve nr. 9, datë 25.1.2008 dhe nr. 58, datë 3.6.2008.
2. Drejtoria e Licencimit dhe e Monitorimit të Tregut të njoftojnë aplikuesin për vendimin e Bordit të Komisionerëve të ERE-s.
Ky vendim hyn në fuqi menjëherë.
Ky vendim botohet në Fletoren Zyrtare. 

